Limbažu novada DOME

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

***PROJEKTS***

**saistošie noteikumi**

2025. gada \_\_. \_\_\_\_\_\_\_\_ Nr.

**APSTIPRINĀTI**

ar Limbažu novada domes

\_\_.\_\_.2025. sēdes lēmumu Nr.

(protokols Nr., .)

**Limbažu novada pašvaldības līdzdalības budžeta nolikums**

*Izdoti saskaņā ar Pašvaldību likuma*

*61.pantu*

1. **Vispārīgie jautājumi**
2. Saistošie noteikumi (turpmāk – nolikums) nosaka kārtību, kādā tiek organizēts Limbažu novada pašvaldības (turpmāk – Pašvaldība) līdzdalības budžeta projektu (turpmāk – projekts) atlases konkurss (turpmāk – konkurss), piešķirts Pašvaldības finansējums projektu īstenošanai un organizēta projektu īstenošana.
3. Projektus īsteno šādās līdzdalības budžeta plānošanas vienībās (teritorijās):
   1. Limbažu apvienība - Limbažu pilsēta, Katvaru pagasts, Limbažu pagasts, Pāles pagasts, Skultes pagasts, Umurgas pagasts, Vidrižu pagasts, Viļķenes pagasts;
   2. Salacgrīvas apvienība - Salacgrīvas pilsēta, Ainažu pilsēta, Ainažu pagasts, Liepupes pagasts, Salacgrīvas pagasts;
   3. Alojas apvienība - Alojas pilsēta, Staiceles pilsēta, Alojas pagasts, Braslavas pagasts, Brīvzemnieku pagasts, Staiceles pagasts.
4. Konkursa mērķis ir veicināt sabiedrības iesaisti, iniciatīvu un līdzdalību Limbažu novada administratīvās teritorijas attīstībā un piešķirto finanšu līdzekļu izlietošanā, veicinot iedzīvotāju līdzdalību Pašvaldības budžeta plānošanā, Limbažu novada pilsētu un pagastu labiekārtošanā, kopienas stiprināšanā un izaugsmē.
5. Konkursu izsludina, organizē un uzrauga Pašvaldības iestāde – Centrālā pārvalde (turpmāk – Centrālā pārvalde).
6. Konkursa kārtībā izvēlētos un ar Pašvaldības domes (turpmāk – Dome) lēmumu apstiprinātos projektus īsteno Pašvaldības iestāde, kuras kompetencē ir konkrētā projekta īstenošana (turpmāk – kompetentā iestāde).
7. **Finansējuma piešķiršanas nosacījumi**
8. Projektu īstenošana tiek finansēta no Pašvaldības budžeta un finansējums tiek piešķirts kompetentajai iestādei.
9. Konkrētajā gadā konkursa realizācijai pieejamais finansējums tiek noteikts Pašvaldības budžetā un viena Projekta realizācijai piešķir ne vairāk kā:
   1. Limbažu apvienības teriorijā (plānošanas vienībā) – 70 000 *euro*, ieskaitot visus nodokļu maksājumus;
   2. Salacgrīvas apvienības teritorijā (plānošanas vienībā) – 30 000 *euro,* ieskaitot visus nodokļu maksājumus;
   3. Alojas apvienības teritorijā (plānošanas vienībā) – 20 000 *euro*, ieskaitot visus nodokļu maksājumus.
10. Finansējuma piešķiršanai tiek virzīts projekts, kas atbilst šādiem kritērijiem:
    1. projekts paredz ieguldījumus Pašvaldībai piederošā īpašumā, savukārt ieguldījumus citai publiskai personai vai privātpersonai piederošā īpašumā – gadījumā, ja ir saņemts attiecīgā īpašnieka saskaņojums un ieguldījums nepieciešams, lai īstenotu pašvaldības autonomās funkcijas vai brīvprātīgās iniciatīvas;
    2. projekts paredz citu pašvaldības rīcību (aktivitāti), kuras rezultātā tiek uzlabota Pašvaldības autonomo funkciju vai brīvprātīgo iniciatīvu īstenošana;
    3. projekta īstenošanas rezultātā tiks uzlabota Pašvaldības teritorijas publiskā infrastruktūra, veicināta izglītības, kultūras pasākumu pieejamība un kvalitatīva dzīves vide, un šiem uzlabojumiem ir sabiedriski nozīmīga vērtība, kā arī projekta rezultāts ir publiski pieejams pēc iespējas plašākam iedzīvotāju lokam;
    4. projektā paredzētie ieguldījumi ir ekonomiski pamatoti, tostarp izvērtējot investīciju uzturēšanu un ilgtspējai nepieciešamo finansējumu, kā arī projekta rezultāts ir plaši pieejams iedzīvotājiem;
    5. projektā plānotās darbības nav plānots realizēt citos projektos, tā īstenošanai nav paredzēts piešķirt finansējumu no citiem Pašvaldības vai valsts budžeta, Eiropas Savienības fondu vai citiem ārvalstu finanšu līdzekļiem;
    6. projekts nav saistīts ar komercdarbības atbalstu, politiskām un reliģiskām aktivitātēm.
11. **Konkursa izsludināšana, konkursa komisijas darbības organizācija un kompetence**
12. Pamatojoties uz projektu pieteikumu vērtēšanas komisijas (turpmāk – Komisija) lēmumu, paziņojums par konkursa izsludināšanu tiek publicēts Pašvaldības oficiālajā tīmekļvietnē [www.limbazunovads.lv](http://www.limbazunovads.lv) (turpmāk – Tīmekļvietne), Pašvaldības oficiālajos sociālo tīklu kontos, informatīvajā izdevumā “Limbažu Novada Ziņas”, norādot:
    1. projekta pieteikumu iesniegšanas vietu un veidu;
    2. projekta pieteikumu iesniegšanas termiņu;
    3. ar konkursu saistīto informāciju;
    4. Pašvaldības kontaktpersonu.
13. Projekta pieteikumu dalībai konkursā var iesniegt fiziska persona, kura sasniegusi 16 gadu vecumu, vai biedrība vai nodibinājums, kurā nav Pašvaldības dalības (turpmāk – Iesniedzējs).
14. Projektu pieteikuma iesniegšanas termiņš ir 40 dienas no konkursa izsludināšanas dienas.
15. Konkursam iesniegtos projektu pieteikumus vērtē Komisija 5 (piecu) locekļu sastāvā, kas tiek apstiprināta ar Domes lēmumu.
16. Komisijas kompetencē ir:
    1. pieņemt lēmumu par konkursa izsludināšanu;
    2. izvērtēt iesniegtos projektu pieteikumus, noteikt atbalstāmos projektus un apstiprināt to īstenošanai nepieciešamā prognozējamā finansējuma apjomu;
    3. pieaicināt Komisijas darbā nozaru ekspertus viedokļa sniegšanai;
    4. noraidīt projekta pieteikumu, ja:
       1. projekta pieteikums neatbilst nolikumā noteiktajām prasībām;
       2. konkursa ietvaros nav pieejami finanšu līdzekļi projekta īstenošanai pilnā apjomā, izņemot gadījumu, ja projekts var tikt īstenots daļēji un projekta Iesniedzējs to ir norādījis projekta pieteikuma veidlapā.
17. **Projekta pieteikuma dokumenti, to noformēšanas prasības un iesniegšanas kārtība**
18. Projekta pieteikumu veido šādi dokumenti:
    1. aizpildīta un parakstīta projekta pieteikuma veidlapa (1. pielikums);
    2. plānoto izmaksu tāme (2. pielikums);
    3. dokuments, kas apliecina projekta pieteikuma Iesniedzēja pilnvarotās personas tiesības rīkoties Iesniedzēja vārdā, ja projekta pieteikumu iesniegusi Iesniedzēja pilnvarotā persona (ja attiecināms);
    4. projekta skice (norādāmi visu projekta būtisko elementu izmēri (cm/m) un to izvietojums uz zemesgabala robežu plāna vai izdrukas no tīmekļvietnes [www.topografija.lv](http://www.topografija.lv), [www.kadastrs.lv](http://www.kadastrs.lv) vai [www.geolatvija.lv](http://www.geolatvija.lv)) (ja attiecināms);
    5. vismaz viena vizualizācija, kurā uzskatāmi attēlots projekta īstenošanas rezultāts;
    6. citas publiskas personas vai privātpersonas saskaņojums, ja projekts paredz ieguldījumus citas publiskas personas vai privātpersonas īpašumā (ja attiecināms).
19. Projekta pieteikumu iesniedz Līdzdalības budžeta informācijas sistēmā – valsts vienotās ģeotelpiskās informācijas portāla <https://geolatvija.lv>/ sadaļā “Līdzdalības budžets” (turpmāk – Līdzdalības budžeta informācijas sistēma).
20. Iesniedzējs ir tiesīgs labot un atsaukt (dzēst) iesniegto projekta pieteikumu līdz projektu pieteikumu iesniegšanas termiņa beigām.
21. Visas izmaksas, kas saistītas ar projekta pieteikuma sagatavošanu un iesniegšanu, sedz Iesniedzējs.
22. Pirms projekta pieteikuma iesniegšanas Centrālā pārvalde nodrošina Iesniedzējam iespēju:
    1. noskaidrot attiecīgā zemesgabala īpašumtiesības un atļauto izmantošanas veidu;
    2. saņemt attiecīgā zemesgabala robežu plāna, apgrūtinājumu plāna un topogrāfijas (ja tādi dokumenti ir Pašvaldības rīcībā) kopiju;
    3. saņemt palīdzību un informāciju par projekta pieteikuma veidlapas aizpildīšanu Līdzdalības budžeta informācijas sistēmā;
    4. noskaidrot citus ar konkursu saistītus jautājumus.
23. **Projektu pieteikumu izvērtēšanas kārtība**
24. Centrālā pārvalde konkursa organizēšanai un koordinēšanai veic šādas darbības:
    1. apkopo iesniegtos projektu pieteikumus un sagatavo protokolu, kurā par katru projekta pieteikumu tiek norādītas šādas ziņas: Iesniedzēja vārds, uzvārds vai nosaukums, projekta nosaukums, projekta īstenošanai nepieciešamais plānotais finansējums;
    2. nepieciešamības gadījumā veic matemātisku aprēķinu kļūdu labojumus projekta pieteikumā, informējot par to projekta pieteikuma Iesniedzēju;
    3. nodrošina Komisijas sēžu sagatavošanu, norisi un dokumentēšanu;
    4. veic saraksti, nepieciešamības gadījumā lūdzot papildu informāciju no projekta pieteikuma Iesniedzēja, kompetentās iestādes, citām valsts vai pašvaldības iestādēm, vai nozaru ekspertiem, ja tas nepieciešams Komisijai projektu pieteikumu vērtēšanai;
    5. organizē informācijas par konkursu un tā rezultātiem publicēšanu Tīmekļvietnē, Pašvaldības oficiālajos sociālo tīklu kontos, informatīvajā izdevumā “Limbažu Novada Ziņas”;
    6. veic citus pasākumus Komisijas darba organizēšanai.
25. Pirms projektu pieteikumu izvērtēšanas uzsākšanas katrs Komisijas loceklis paraksta apliecinājumu, ka viņš nav personīgi ieinteresēts kādā no konkursā iesniegtajiem projektu pieteikumiem.
26. Ja Komisijas loceklis ir personīgi ieinteresēts kāda konkursā iesniegtā projekta pieteikuma izskatīšanā, viņš par to informē pārējos Komisijas locekļus un nepiedalās attiecīgā projekta pieteikuma vērtēšanā un lēmuma pieņemšanā.
27. Projektu pieteikumi tiek izskatīti Komisijas sēdēs divās kārtās.
28. Vērtēšanas pirmajā kārtā Komisija vērtē projekta pieteikuma atbilstību nolikuma 7., 8. un 14. punktam. Atbilstošos projektu pieteikumus Komisija virza kompetentajai iestādei īstenošanas iespējamības izvērtēšanai un projektu īstenošanas ietvaros veicamo darbību, un prognozējamā nepieciešamā finansējuma noteikšanai. Neatbilstošos projektu pieteikumus Komisija noraida.
29. Kompetentā iestāde nepieciešamības gadījumā sazinās ar Iesniedzēju un sniedz atzinumu Komisijai par projekta īstenošanas iespējamību.
30. Vērtēšanas otrajā kārtā Komisija izvērtē kompetentās iestādes sniegtos atzinumus par projektu īstenošanas iespējamību. Projekti, kuru īstenošana ir atzīta par iespējamu, pēc Komisijas lēmuma desmit darba dienu laikā tiek virzīti balsošanai iedzīvotājiem. Projektus, kuru īstenošana ir atzīta par neiespējamu, Komisija noraida.

1. Komisija var izbeigt konkursu bez rezultātiem, ja:
   1. nav iesniegts neviens projekta pieteikums;
   2. visi iesniegtie projektu pieteikumi tiek noraidīti konkursa pirmajā vai otrajā kārtā.
2. **Balsošanas kārtība**
3. Balsošana par projektiem notiek 30 dienas kopš balsojuma paziņojuma publicēšanas Tīmekļvietnē.
4. Balsot par projektiem var elektroniski Līdzdalības budžeta informācijas sistēmā vai klātienē kādā no valsts un pašvaldību vienotajiem klientu apkalpošanas centriem.
5. Balsot par projektiem var Pašvaldības administratīvajā teritorijā deklarēta fiziskā persona, kura sasniegusi 16 gadu vecumu. Viena persona par katru projektu var balsot vienu reizi.

**VII. Balsojuma rezultātu apkopošana un to paziņošana**

1. Komisija viena kalendārā mēneša laikā pēc balsojuma rezultātu apkopošanas nosaka projektus, kuri ir saņēmuši vislielāko balsu skaitu (atbilstoši Līdzdalības budžeta informācijas sistēmā pieejamam balsu skaitam par katru projektu) un būtu virzāmi atbalstīšanai Domē. Ja konkurss noslēdzies ar vienādu balsu skaitu vairākiem projektiem, kuru īstenošana, ņemot vērā Pašvaldības budžetā paredzētā finansējuma apmēru, vienlaikus nav iespējama, Komisija virza atbalstīšanai Domē projektu, kas Līdzdalības budžeta informācijas sistēmā iesniegts pirmais.
2. Dome pieņem galīgo lēmumu par projektu atbalstīšanu un finansējuma piešķiršanu projektu īstenošanai.
3. Centrālā pārvalde Domes pieņemto lēmumu paziņo Iesniedzējam.
4. Paziņojums par konkursa rezultātiem tiek publicēts Tīmekļvietnē, Pašvaldības oficiālajos sociālo tīklu kontos, informatīvajā izdevumā “Limbažu Novada Ziņas”, norādot projekta nosaukumu, īstenošanas vietu, Iesniedzēju un projekta īstenošanai piešķirtā finansējuma apjomu.
5. **Projektu īstenošana**
6. Konkursa kārtībā atbalstīto projektu īstenošanu uzsāk triju mēnešu laikā pēc konkursa rezultātu paziņošanas un īsteno divu gadu laikā.
7. Ja pēc iepirkuma rezultātiem nepieciešamais finansējums projekta īstenošanai pārsniedz nolikumā noteikto vienam projektam plānoto finansējumu, Dome var lemt par papildu finansējuma piešķiršanu projekta īstenošanai gadījumos, ja kārtējā gada ietvaros ir pieejams neizmantots finanšu līdzekļu apjoms projektu īstenošanai.
8. Ja konkursa rezultātā netiek apgūts Pašvaldības budžetā paredzētais sabiedrības līdzdalības budžeta finansējums, sabiedrības līdzdalības budžeta finanšu līdzekļi tiek novirzīti nākamā gada līdzdalības budžeta projektu īstenošanai.
9. Projektu īstenošanai paredzēto finanšu līdzekļu izlietošanu uzrauga Centrālās pārvaldes Finanšu un ekonomikas nodaļa.
10. Informācija par projekta īstenošanas gaitu tiek nodrošināta Līdzdalības budžeta informācijas sistēmā.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU